ਯੂਜੀਨ ਵੀ ਡੈਬਸ
ਯੂਜੀਨ ਵਿਕਟਰ ਡੈਬਸ (5 ਨਵੰਬਰ, 1855 – 20 ਅਕਤੂਬਰ, 1926) ਇੰਡਸਟਰੀਅਲ ਵਰਕਰਸ ਆਫ ਦਿ ਵਰਲਡ (ਆਈ ਡਬਲਿਊ ਡਬਲਯੂ ਜਾਂ ਵੋਬੀਲੀਜ਼) ਦੇ ਸੰਸਥਾਪਕ ਮੈਂਬਰਾਂ ਵਿਚੋਂ ਇਕ ਅਤੇ ਅਮਰੀਕਾ ਦੇ ਰਾਸ਼ਟਰਪਤੀ ਦੇ ਲਈ ਸੋਸ਼ਲਿਸਟ ਪਾਰਟੀ ਆਫ ਅਮਰੀਕਾ ਦਾ ਪੰਜ ਵਾਰ ਉਮੀਦਵਾਰ ਬਣਿਆ।  ਆਪਣੀਆਂ ਰਾਸ਼ਟਰਪਤੀ ਦੀਆਂ ਉਮੀਦਵਾਰੀਆਂ ਦੇ ਜ਼ਰੀਏ, ਅਤੇ ਕਿਰਤ ਲਹਿਰਾਂ ਦੇ ਨਾਲ ਉਸ ਦੇ ਕੰਮ ਬਦੌਲਤ, ਡੇਬਸ ਅਖੀਰ ਸੰਯੁਕਤ ਰਾਜ ਅਮਰੀਕਾ ਵਿੱਚ ਰਹਿਣ ਵਾਲੇ ਸਭ ਤੋਂ ਮਸ਼ਹੂਰ ਸਮਾਜਵਾਦੀਆਂ ਵਿਚੋਂ ਇਕ ਬਣ ਗਿਆ। ਆਪਣੀਆਂ ਰਾਸ਼ਟਰਪਤੀ ਦੀਆਂ ਉਮੀਦਵਾਰੀਆਂ ਦੇ ਜ਼ਰੀਏ, ਅਤੇ ਕਿਰਤ ਲਹਿਰਾਂ ਦੇ ਨਾਲ ਉਸ ਦੇ ਕੰਮ ਬਦੌਲਤ, ਡੇਬਸ ਅਖੀਰ ਸੰਯੁਕਤ ਰਾਜ ਅਮਰੀਕਾ ਵਿੱਚ ਰਹਿਣ ਵਾਲੇ ਸਭ ਤੋਂ ਮਸ਼ਹੂਰ ਸਮਾਜਵਾਦੀਆਂ ਵਿਚੋਂ ਇਕ ਬਣ ਗਿਆ।

ਆਪਣੇ ਸਿਆਸੀ ਕੈਰੀਅਰ ਦੇ ਅਰੰਭ ਵਿੱਚ, ਡੈਬਸ ਡੈਮੋਕਰੈਟਿਕ ਪਾਰਟੀ ਦਾ ਮੈਂਬਰ ਬਣਿਆ ਸੀ।  ਉਹ 1884 ਵਿੱਚ ਇੰਡੀਆਨਾ ਜਨਰਲ ਅਸੈਂਬਲੀ ਵਿੱਚ ਇੱਕ ਡੈਮੋਕਰੈਟ ਦੇ ਤੌਰ ਤੇ ਚੁਣਿਆ ਗਿਆ ਸੀ। ਬ੍ਰਦਰਹੁੱਡ ਆਫ ਲੋਕੋਮੋਟਿਫ ਫਾਇਰਮੈਨ ਸਮੇਤ ਕਈ ਛੋਟੀਆਂ ਛੋਟੀਆਂ ਯੂਨੀਅਨਾਂ ਨਾਲ ਕੰਮ ਕਰਨ ਤੋਂ ਬਾਅਦ, ਡੈਬਸ ਨੇ ਦੇਸ਼ ਦੀਆਂ ਪਹਿਲੀਆਂ ਉਦਯੋਗਿਕ ਯੂਨੀਅਨਾਂ ਵਿੱਚੋਂ ਇੱਕ ਅਮਰੀਕੀ ਰੇਲਵੇ ਯੂਨੀਅਨ (ਏਆਰਯੂ) ਦੀ ਸਥਾਪਨਾ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ। ਪੁੱਲਮੈਨ ਪੈਲੇਸ ਕਾਰ ਕੰਪਨੀ ਦੇ ਕਰਮਚਾਰੀਆਂ ਨੇ 1894 ਦੀ ਗਰਮੀਆਂ ਵਿੱਚ ਅਦਾਇਗੀ ਦੇ ਕਟੌਤੀਆਂ ਬਾਰੇ ਯੂਨੀਅਨ ਲੀਡਰਸ਼ਿਪ ਦੀ ਸਹਿਮਤੀ ਦੇ ਬਗੈਰ ਹੜਤਾਲ ਆਯੋਜਿਤ ਕੀਤੀ ਸੀ, ਡੈਬਸ ਨੇ ਏਆਰਯੂ ਵਿੱਚ ਦਸਤਖਤ ਕਰਵਾਏ ਅਤੇ ਉਸਨੇ ਪੁੱਲਮੈਨ ਕਾਰ ਕੰਪਨੀ ਨਾਲ ਟ੍ਰੇਨ ਹੈਂਡਲਿੰਗ ਦੇ ਵਿਰੁੱਧ ਏਆਰਯੂ ਦੇ ਬਾਈਕਾਟ ਦਾ ਸੱਦਾ ਦਿੱਤਾ, ਜੋ ਕੌਮੀ ਪੱਧਰ ਦੀ ਪੁੱਲਮੈਨ ਹੜਤਾਲ ਬਣ ਗਈ ਸੀ, ਅਤੇ ਇਹ ਡੈਟ੍ਰੋਇਟ ਦੇ ਪੱਛਮ ਵੱਲ ਦੀਆਂ  ਸਭ ਤੋਂ ਜਿਆਦਾ ਲੀਹਾਂ ਨੂੰ ਪ੍ਰਭਾਵਿਤ ਕਰਦੀ ਸੀ ਅਤੇ 27 ਰਾਜਾਂ ਵਿੱਚ 2,50,000 ਤੋਂ ਵੱਧ ਕਰਮਚਾਰੀ ਇਸ ਵਿੱਚ ਸ਼ਾਮਲ ਸੀ। ਡਾਕ ਜਾਰੀ ਰੱਖਣ ਦਾ ਮਕਸਦ ਨਾਲ, ਰਾਸ਼ਟਰਪਤੀ ਗਰੋਵਰ ਕਲੀਵਲੈਂਡ ਨੇ ਹੜਤਾਲ ਨੂੰ ਤੋੜਨ ਲਈ ਸੰਯੁਕਤ ਰਾਜ ਦੀ ਫ਼ੌਜ ਨੂੰ ਵਰਤਿਆ। ਏਆਰਯੂ ਦੇ ਇੱਕ ਨੇਤਾ ਹੋਣ ਕਰਕੇ, ਡੈਕਸ ਨੂੰ ਹੜਤਾਲ ਦੇ ਖਿਲਾਫ ਇੱਕ ਅਦਾਲਤ ਦੇ ਹੁਕਮ ਦਾ ਵਿਰੋਧ ਕਰਨ ਲਈ ਫੈਡਰਲ ਦੋਸ਼ਾਂ ਦਾ ਦੋਸ਼ੀ ਠਹਿਰਾਇਆ ਗਿਆ ਸੀ ਅਤੇ ਜੇਲ੍ਹ ਵਿੱਚ ਛੇ ਮਹੀਨੇ ਦੀ ਸਜ਼ਾ ਦਿੱਤੀ ਸੀ। 

ਜੇਲ੍ਹ ਵਿੱਚ, ਡੈਬਸ ਸਮਾਜਵਾਦੀ ਸਿਧਾਂਤ ਦੀਆਂ ਕਈ ਰਚਨਾਵਾਂ ਪੜ੍ਹੀਆਂ ਅਤੇ ਛੇ ਮਹੀਨਿਆਂ ਬਾਅਦ ਅੰਤਰਰਾਸ਼ਟਰੀ ਸਮਾਜਵਾਦੀ ਅੰਦੋਲਨ ਦੇ ਪ੍ਰਤੀਬੱਧ ਕਾਰਕੁੰਨ ਦੇ ਤੌਰ ਤੇ ਉਭਰਿਆ।  ਡੈਬਸ ਅਮਰੀਕਾ ਦੀ ਸੋਸ਼ਲ ਡੈਮੋਕਰੇਸੀ (1897), ਸੋਸ਼ਲ ਡੈਮੋਕਰੇਟਿਕ ਪਾਰਟੀ ਆਫ ਅਮੈਰਿਕਾ (1898), ਅਤੇ ਸੋਸ਼ਲਿਸਟ ਪਾਰਟੀ ਆਫ਼ ਅਮੈਰੀਕਾ (1901) ਦਾ  ਬਾਨੀ ਮੈਂਬਰ ਸੀ।

ਡੈਬਸ 1900 (ਆਮ ਵੋਟਾਂ ਦਾ 0.6%) ਸਮੇਤ, 1904 (3.0%), 1908 (2.8%), 1912 (6.0%), ਅਤੇ  ਆਖ਼ਰੀ ਵਾਰ ਜੇਲ੍ਹ ਸੈੱਲ ਤੋਂ 1920 (3.4%) ਵਿੱਚ ,ਪੰਜ ਵਾਰ ਸੰਯੁਕਤ ਰਾਸ਼ਟਰ ਦੇ ਰਾਸ਼ਟਰਪਤੀ ਲਈ ਸੋਸ਼ਲਿਸਟ ਉਮੀਦਵਾਰ ਦੇ ਰੂਪ ਵਿੱਚ ਲੜਿਆ। ਉਹ 1916 ਵਿਚ ਅਮਰੀਕਾ ਦੀ ਕਾਂਗਰਸ ਦੇ ਲਈ ਆਪਣੇ ਰਾਜ ਇੰਡੀਆਨਾ ਤੋਂ ਉਮੀਦਵਾਰ ਬਣਿਆ ਸੀ। 

ਡੈਬਸ  ਆਪਣੀ ਭਾਸ਼ਣਕਾਰੀ ਲਈ ਜਾਣਿਆ ਜਾਂਦਾ ਸੀ, ਅਤੇ ਪਹਿਲੇ ਵਿਸ਼ਵ ਯੁੱਧ ਵਿੱਚ ਅਮਰੀਕੀ ਦੀ ਸ਼ਮੂਲੀਅਤ ਦੀ ਨਿੰਦਾ ਕਰਦੇ ਉਸ ਦੇ ਭਾਸ਼ਣ ਕਾਰਨ 1918 ਵਿੱਚ ਦੂਜੀ ਵਾਰ ਉਸਦੀ ਗ੍ਰਿਫ਼ਤਾਰੀ ਹੋਈ। ਉਸਨੂੰ 1918 ਦੇ ਰਾਜ ਧਰੋਹ ਦੇ ਐਕਟ ਦੇ ਤਹਿਤ ਦੋਸ਼ੀ ਕਰਾਰ ਦਿੱਤਾ ਗਿਆ ਅਤੇ ਉਸਨੇ 10 ਸਾਲ ਦੀ ਕੈਦ ਦੀ ਸਜ਼ਾ ਸੁਣਾਈ। ਰਾਸ਼ਟਰਪਤੀ ਵਾਰੇਨ ਜੀ. ਹਾਰਡਿੰਗ ਨੇ ਦਸੰਬਰ 1921 ਵਿੱਚ ਆਪਣੀ ਸਜ਼ਾ ਕਮਿਊਟ ਕਰ ਦਿੱਤੀ ਸੀ। ਡੈਬਸ  ਦੀ ਮੌਤ 1926 ਵਿੱਚ ਹੋਈ। ਥੋੜਾ ਸਮਾਂ ਪਹਿਲਾਂ ਹੀ ਉਸ ਨੂੰ ਜੇਲ੍ਹ ਵਿੱਚ ਉਸਦੇ ਸਮੇਂ ਦੌਰਾਨ ਪੈਦਾ ਹੋਈਆਂ ਕਾਰਡੀਓਵੈਸਕੁਲਰ ਸਮੱਸਿਆਵਾਂ ਦੇ ਕਾਰਨ ਉਸ ਨੂੰ ਹਸਪਤਾਲ ਵਿੱਚ ਦਾਖਲ ਕਰਵਾਇਆ ਗਿਆ ਸੀ। ਉਸ ਤੋਂ ਬਾਅਦ ਕਈ ਸਿਆਸਤਦਾਨਾਂ ਲਈ ਪ੍ਰੇਰਨਾ ਦੇ ਤੌਰ ਤੇ ਉਸ ਦਾ ਜ਼ਿਕਰ ਆਉਂਦਾ ਰਿਹਾ ਹੈ।

ਹਵਾਲੇ